CELEX: 62013CA0182
Language: et
Date: 2015-05-13 00:00:00
Title: Kohtuasi C-182/13: Euroopa Kohtu (viies koda) 13. mai 2015. aasta otsus (Industrial Tribunal’i (Põhja-Iirimaa) eelotsusetaotlus – Ühendkuningriik) – Valerie Lyttle jt versus Bluebird UK Bidco 2 Limited (Eelotsusetaotlus — Sotsiaalpoliitika — Kollektiivne koondamine — Direktiiv 98/59/EÜ — Artikli 1 lõike 1 esimese lõigu punkt a — Mõiste „ettevõte” — Koondatud töötajate arvu väljaarvutamise meetod)

20.7.2015   
            
            
               ET
            
            
               Euroopa Liidu Teataja
            
            
               C 236/2
            
         Euroopa Kohtu (viies koda) 13. mai 2015. aasta otsus (Industrial Tribunal’i (Põhja-Iirimaa) eelotsusetaotlus – Ühendkuningriik) – Valerie Lyttle jt versus Bluebird UK Bidco 2 Limited
   (Kohtuasi C-182/13) (1)
   
   ((Eelotsusetaotlus - Sotsiaalpoliitika - Kollektiivne koondamine - Direktiiv 98/59/EÜ - Artikli 1 lõike 1 esimese lõigu punkt a - Mõiste „ettevõte” - Koondatud töötajate arvu väljaarvutamise meetod))
   (2015/C 236/03)
   Kohtumenetluse keel: inglise
   
      Eelotsusetaotluse esitanud kohus
   
   Industrial Tribunal (Põhja-Iirimaa)
   
      Põhikohtuasja pooled
   
   
      Hagejad: Valerie Lyttle, Sarah Louise Halliday, Clara Lyttle, Tanya McGerty
   
      Kostja: Bluebird UK Bidco 2 Limited
   
      Resolutsioon
   
   Nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artikli 1 lõike 1 esimese lõigu punkti a alapunktis ii sisalduvat mõistet „ettevõte” tuleb tõlgendada samamoodi nagu sama lõike punkti a alapunktis i nimetatud mõistet.
   Direktiivi 98/59 artikli 1 lõike 1 esimese lõigu punkti a alapunkti ii tuleb tõlgendada nii, et sellega ei ole vastuolus liikmesriigi õigusnormid, mis näevad töötajate teavitamise ja nendega konsulteerimise kohustuse ette juhul, kui 90 päeva jooksul koondatakse vähemalt 20 töötajat ettevõtja ühes konkreetses ettevõttes, kuid ei näe sellist kohustust ette juhul, kui ühe ettevõtja kõikides või teatavates ettevõtetes saavutab või ületab koondamiste koguarv sama ajavahemiku kestel 20 töötaja piiri.
   
      (1)  ELT C 189, 29.6.2013.